CELEX: 31972L0430
Language: ro
Date: 1972-12-19 00:00:00
Title: Directiva Consiliului din 19 decembrie 1972 de modificare a Directivei 72/166/CEE a Consiliului din 24 aprilie 1972 privind apropierea legislațiilor statelor membre cu privire la asigurarea de răspundere civilă auto și introducerea obligației de asigurare a acestei răspunderi

06/Volumul 01
            
            
               RO
            
            
               Jurnalul Ofícial al Uniunii Europene
            
            
               13
            
         31972L0430
   
               L 291/162
            
            
               JURNALUL OFÍCIAL AL UNIUNII EUROPENE
            
            
               
            
         
      DIRECTIVA CONSILIULUI
   
   din 19 decembrie 1972
   de modificare a Directivei 72/166/CEE a Consiliului din 24 aprilie 1972 privind apropierea legislațiilor statelor membre cu privire la asigurarea de răspundere civilă auto și introducerea obligației de asigurare a acestei răspunderi
   (72/430/CEE)
   CONSILIUL COMUNITĂȚILOR EUROPENE,
   având în vedere Tratatul privind aderarea unor noi state membre la Comunitatea Economică Europeană și la Comunitatea Europeană a Energiei Atomice (1), semnat la 22 ianuarie 1972, în special articolul 153 din Actul anexat la tratat,
   având în vedere propunerea Comisiei,
   întrucât, ca urmare a extinderii, numărul birourilor naționale luate în considerare în Directiva 72/166/CEE a Consiliului din 24 aprilie 1972 privind apropierea legislațiilor statelor membre cu privire la asigurarea de răspundere civilă auto și introducerea obligației de asigurare a acestei răspunderi (2) a crescut de la șase la nouă și întrucât, în consecință, această directivă necesită o adaptare,
   ADOPTĂ PREZENTA DIRECTIVĂ:
   Articolul 1
   Directiva 72/166/CEE a Consiliului se modifică după cum urmează: - la articolul 2 alineatul (2), prima liniuță se înlocuiește cu următorul text:
   „după încheierea unui acord între birourile naționale ale asigurătorilor prin care fiecare birou național garantează, în concordanță cu prevederile legislației sale interne în domeniul asigurărilor obligatorii, soluționarea cererilor de despăgubire rezultate în urma accidentelor provocate pe teritoriul său de vehicule care provin în mod obișnuit de pe teritoriul altui stat membru, indiferent dacă aceste vehicule sunt asigurate sau nu;”.
   Articolul 2
   Prezenta directivă intră în vigoare la aderarea noilor state membre la Comunitățile Europene.
   Prezenta directivă se adresează statelor membre.
   
      Adoptată la Bruxelles, 19 decembrie 1972.
      
         
            Pentru Consiliu
         
         
            Președintele
         
         T. WESTERTERP
         
      
   
   
      (1)  JO L 73, 27.3.1972, p. 1.
   
      (2)  JO L 103, 2.5.1972, p. 1.